**NYHEDSBREV FRA KLUBBEN, APRIL 2020.**

**Kære børn og forældre.**

Vi glæder os til at se jer igen, her i klubben. I morgen torsdag, på Dronningens fødselsdag, åbner vi op for 4 og 5 klasse.

Klubben holder åbent alle hverdage fra kl. 12.30 - 17.30.

Vores hverdag i klubben bliver jo ganske anderledes, end det vi er vant til.

Men vi er ret sikre på, at vi i fælleskab vil skabe en god og tryg atmosfære og have en sjov og rar dag sammen, selvom vi skal holde social afstand og være sammen på en anden måde.

Vi følger selvfølgelig Favrskov kommune og sundhedsstyrelsens retningslinjer, og har derfor lavet en plan for både indendørs og udendørs aktiviteter i klubben. Børnene vasker hænder og sprit er tilgængeligt i klubben.

Vi har en plan for både indendørs og udendørsaktiviteter i klubben.

Vi følger op på de klassehold, som de fra skolens side er inddelt i, og har inddelt vores klub i zoner, hvori der vil være en pædagog til stede og vil hjælpe børnene til at have en god hverdag.

Vi er udendørs, i så høj grad som muligt og tilbyder sjove aktiviteter med børnene. Det er en god ide at huske at have varmt tøj på.

På grund af Corona smitte, gælder de samme regler som på skolerene, med hensyn til at hente dit/jeres barn/børn. Det foregår udendørs.

Hver dag serverer vi et eftermiddagsmåltid, som vi plejer. Indtil videre vil maden være gratis.

Vi følger retningslinjerne og portionsanretter. Vi ser gerne at dit/jeres barn har sin egen drikkedunk med.

Vi vil løbende holde jer orienteret om udviklingen og I er selvfølgelig altid velkomne til at kontakte os, hvis der er nogle tvivlsspørgsmål eller bekymring.

Vi glæder os til at se jer.

Mange forårshilsner fra

Henrik, Birgit, Kathrine, Kirsten og Erik.